Papa Francisc îndeamnă oamenii să se imunizeze: "Când eram copii eram vaccinați și nimeni nu a protestat".
Papa Francisc a vizitat Ungaria și Slovacia. În drumul de întoarcere spre Roma acesta a vorbit despre vaccinare. Papa Francisc este de acord cu vaccinarea și nu înțelege sceptisicmul.
Papa Francisc îndeamnă oamenii să se vaccineze. În timp ce se întorcea la Roma, din Slovacia, suveranul a avut o discuție cu jurnaliștii.Papa nu înțelege de ce oamenii sunt atât de sceptici când vine vorba de imunizare."Este cam ciudat, deoarece umanitatea are o istorie de prietenie cu vaccinurile. Când eram copii, aveam vaccinul pentru rujeola și alte vaccinuri, poliomielita și nimeni nu a protestat, apoi au venit toate acestea (protestele împotriva vaccinurilor – n.red.). Poate că s-a întâmplat din cauza incertitudinii provocate de pandemie, dar și din cauza diversității diferitelor vaccinuri", a spus Suveranul Pontif.Vaticanul și-a vaccinat deja, cu Pfizer, rezidenții și personalul, refugiații și persoanele fără adăpost, a declarat Papa Francisc."Și a reputației unor vaccinuri care nu sunt potrivite și sunt puțin mai mult decât apa distilată. Acest lucru i-a speriat pe oameni", a punctat Papa Francisc.